Poradenstvo pri výbere šampónu a prípravkov pre problémy s pokožkou hlavy
Dobrý deň. Poprosil by som vás o radu pri výbere šampónu, prípadne prípravkov pri problémoch so začervenanou pokožkou hlavy (seborea, psoriáza). Ďakujem.
Dobrý deň,
ďakujeme za Vašu otázku.
Seborea je chronické zápalové kožné ochorenie. Na vzniku seboroickej dermatitídy sa podieľajú nadmerná tvorba kožného mazu, premnoženie lipofilných kvasiniek rodu Mlassezia, ktoré vedú ku vzniku zápalu. Pri seboroickej dermatitíde sa môžu striedať obdobie pokoja a obdobie tzv. vzplanutia, kedy sa stav zhoršuje. Môže tak nastať vplyvom rôznych spúšťačov ako sú hormonálna nerovnováha, genetická predispozícia, sklony k mastnej pokožke, defekty imunitného systému, nedostatok vitamínov typu B, nezdravý životný štýl a životospráva, emočný stres či porušenie ochrannej vrstvy pokožky, ktorá udržuje kyslé pH. Zhoršenie nastáva v priebehu zimy a zlepšenie naopak v priebehu leta. Vďaka UVA a UVB žiareniu sa v lete zastaví rast kvasinky. Dôležitá je však adekvátna ochrana pred slnečným žiarením.
Šampóny používané v liečbe seboroickej dermatitídy pôsobia proti kvasinkám, ktoré sa na vzniku seborey podieľajú (antimykotický účinok), zmäkčujú a odstraňujú hrubé šupiny (keratolytický účinok), znižujú tvorbu kožného mazu, upokojujú svrbenie a podráždenie. Vo všeobecnosti sa šampóny používajú v akútnej fáze (zhoršenie stavu) 2 až 3-krát do týždňa po dobu 2 až 4 týždňov (záleží od výrobcu a obsahu účinnej látky). V udržiavacej fáze stačí šampón použiť 1 až 2-krát do týždňa, vhodné je ich striedať s jemnými, nedráždivými šampónmi.
Odporúčam Vám napríklad
SKIN-CAP Šampón
. Šampón na pravidelnú starostlivosť o vlasovú oblasť pri psoriáze, atopickom ekzéme, seborei, suchej a citlivej pokožke. Šampón sa používa najmenej 3x týždenne počas prvých 2 týždňov. Používanie nie je časovo obmedzené.
Prajem skorú úľavu od ťažkostí.
S pozdravom,
PharmDr. Anna Pacalajová